Ftehim bejn ir-Repubblika tal-Kroazja u l-Unjoni Ewropea dwar proċeduri ta’ sigurtà għall-iskambju ta’ informazzjoni klassifikata



Official Journal L 116 , 29/04/2006 P. 0074 - 0076

Official Journal L 270 , 29/09/2006 P. 0438 - 0440



Ftehim bejn ir-Repubblika tal-Kroazja u l-Unjoni Ewropea dwar proċeduri ta' sigurtà għall-iskambju ta' informazzjoni klassifikata IR-REPUBBLIKA TAL-KROAZJA, minn naħa waħda, u L-UNJONI EWROPEA, minn hawn 'il quddiem imsejħa l-"UE", rappreżentata mill-Presidenza tal-Kunsill ta' l-Unjoni Ewropea min-naħa l-oħra, minn hawn 'il quddiem imsejħa "l-Partijiet", Wara li kkunsidraw li l-Partijiet jikkondividu l-objettivi li jsaħħu s-sigurtà tagħhom stess b'kull mod u li jipprovdu liċ-ċittadini tagħhom b'livell għoli ta' sikurezza f'żona ta' sigurtà; Wara li kkunsidraw li l-Partijiet jaqblu li għandhom jiġu żviluppati konsultazzjonijiet u koperazzjoni bejniethom dwar kwistjonijiet ta' interess komuni relatati mas-sigurtà; Wara li kkunsidraw li, f'dan il-kuntest, teżisti għalhekk ħtieġa permanenti għall-iskambju ta' informazzjoni klassifikata bejn il-Partijiet; WaQT li JIrrikonoxxU li konsultazzjoni u koperazzjoni sħaħ u effettivi jistgħu jeħtieġu aċċess għal informazzjoni u materjal klassifika tal-Partijiet, kif ukoll l-iskambju ta' informazzjoni klassifikata u materjal relatat bejn il-Partijiet; KONXJI LI tali aċċess għal, u skambju ta', informazzjoni klassifikata u materjal relatat jeħtieġu miżuri adegwati ta' sigurtà, FTIEHMU KIF ĠEJ: Artikolu 1 Sabiex jitwettqu l-objettivi tat-tisħiħ tas-sigurtà ta' kull wieħed mill-Partijiet f'kull mod, dan il-Ftehim għandu japplika għal informazzjoni jew materjal klassifikati fi kwalunkwe forma provduti jew skambjati bejn il-Partijiet. Artikolu 2 Għall-finijiet ta' dan il-Ftehim, informazzjoni klassifikata għandha tfisser kwalunkwe informazzjoni (jiġifieri, tagħrif li jista' jiġi komunikat fi kwalunkwe forma) jew materjal rikonoxxut bħala wieħed li jeħtieġ protezzjoni kontra żvelar mhux awtorizzat u li jkun ġie kwalifikat bħala tali minn klassifikazzjoni ta' sigurtà (minn hawn 'il quddiem: "informazzjoni klassifikata"). Artikolu 3 Għall-finijiet dan il-Ftehim, "UE" għandha tfisser il-Kunsill ta' l-Unjoni Ewropea (minn hawn 'il quddiem: "il-Kunsill"), is-Segretarju-Ġenerali/Rappreżentant Għoli u s-Segretarjat Ġenerali tal-Kunsill, u l-Kummissjoni tal-Komunitajiet Ewropej (minn hawn 'il quddiem "Kummissjoni Ewropea"). Artikolu 4 Kull Parti għandha: (a) tipproteġi u tissalvagwarda informazzjoni klassifikata suġġetta għal dan il-Ftehim provduta jew skambjata mill-Parti l-oħra; (b) tiżgura li informazzjoni klassifikata suġġetta għal dan il-Ftehim provduta jew skambjata żżomm il-klassifikazzjoni ta' sigurtà mogħtija lilha mill-Parti provvedentiha. Il-Parti riċeventiha għandha tipproteġi u tissalvagwarda l-informazzjoni klassifikata skond id-dispożizzjonijiet stabbiliti fir-regolamenti ta' sigurtà tagħha għal informazzjoni jew materjal bi klassifikazzjoni ta' sigurtà ekwivalenti, kif speċifikat fl-arranġamenti ta' sigurtà li għandhom jiġu stabbiliti skond l-Artikoli 11 u 12; (ċ) ma tużax tali informazzjoni klassifikata għal finijiet li m'humiex dawk stabbiliti mill-oriġinatur u dawk li għalihom tingħata jew tiġi skambjata l-informazzjoni; (d) ma tiżvelax tali informazzjoni klassifikata lil partijiet terzi, jew lil kwalunkwe istituzzjoni jew entità ta' l-UE mhux imsemmija fl-Artikolu 3, mingħajr il-kunsens minn qabel ta' l-oriġinatur. Artikolu 5 1. L-informazzjoni klassifikata tista' tiġi żvelata jew tiġi rilaxxata, skond il-prinċipju tal-kontroll mill-oriġinatur, minn Parti waħda, "il-Parti provvedenti", lill-Parti l-oħra, "il-Parti riċeventi". 2. Sabierx isir rilaxx lil riċevituri oħra diversi mill-Partijiet, għandha tittieħed deċiżjoni dwar l-iżvelar jew ir-rilaxx ta' informazzjoni klassifikata mill-Parti riċeventi wara li jingħata l-kunsens tal-Parti provvedenti, skond il-prinċipju tal-kontroll mill-oriġinatur kif definit fir-regolamenti ta' sigurtà tagħha. 3. Fl-implementazzjoni tal-paragrafi 1 u 2, ma għandu jkun possibbli l-ebda rilaxx ġeneriku sakemm ma jkunux ġew stabbiliti u miftiehma proċeduri bejn il-Partijiet dwar ċerti kategoriji ta' informazzjoni, rilevanti għall-ħtiġijiet operattivi tagħhom. Artikolu 6 Ir-Repubblika tal-Kroazja u l-UE, u entitajiet ta' din ta' l-aħħar kif definit fl-Artikolu 3, għandhom ikollhom organizzazzjoni ta' sigurtà u programmi ta' sigurtà, bażati fuq tali prinċipji bażiċi u standards minimi ta' sigurtà li għandhom jiġu implementati fis-sistemi ta' sigurtà tal-Partijiet li għandhom jiġu stabbiliti skond l-Artikoli 11 u 12, sabiex jiżguraw li jiġi applikat livell ekwivalenti ta' protezzjoni għal informazzjoni klassifikata suġġetta għal dan il-Ftehim. Artikolu 7 1. Il-Partijiet għandhom jiżguraw li l-persuni kollha li, fit-twettiq tad-dmirijiet uffiċjali tagħhom, jeħtieġu aċċess, jew li d-dmirijiet jew funzjonijiet tagħhom jistgħu jagħtuhom aċċess, għal informazzjoni klassifikata provduta jew skambjata taħt dan il-Ftehim, ikunu ngħataw l-approvazzjoni adatta tas-sigurtà qabel ma jingħataw aċċess għal tali informazzjoni. 2. Il-proċeduri għall-approvazzjoni tas-sigurtà għandhom ikunu maħsuba sabiex jiddeterminaw jekk individwu jistax ikollu aċċess għal informazzjoni klassifikata, b'kont meħud tal-lealtà u l-affidabbiltà tiegħu. Artikolu 8 Il-Partijiet għandhom jipprovdu għajnuna reċiproka fir-rigward tas-sigurtà ta' informazzjoni klassifikata suġġetta għal dan il-Ftehim u ta' kwistjonijiet ta' interess komuni ta' sigurtà. Għandhom jiġu mwettqa spezzjonijiet u konsultazzjonijiet ta' sigurtà reċiproċi mill-awtoritajiet kif definit fl-Artikolu 11 sabiex tiġi valutata l-effikaċja ta' l-arranġamenti ta' sigurtà fi ħdan ir-responsabbiltà rispettiva tagħhom li għandha tiġi stabbilita skond l-Artikoli 11 u 12. Artikolu 9 1. Għall-finijiet ta' dan il-Ftehim (a) Fir-rigward ta' l-UE: kull korrispondenza għandha tintbagħat lill-Kunsill fl-indirizz li ġej: Council of the European Union Chief Registry Officer Rue de la Loi/Wetstraat, 175 B-1048 Brussel Il-korrispondenza kollha għandha tintbagħat mill-Uffiċjal Kap tar-Reġistru tal-Kunsill lill-Istati Membri u lill-Kummissjoni Ewropea, suġġett għall-paragrafu 2. (b) Fir-rigward tar-Repubblika tal-Kroazja, il-korrispondenza kollha għandha tiġi indirizzata lil Repubblika tal-Kroazja Uffiċċju tal-Kunsill Nazzjonali tas-Sigurtà Reġistru Ċentrali Jurjevska 34 10000 Zagreb u tgħaddi mill-Missjoni tar-Repubblika tal-Kroazja għall-Komunitajiet Ewropej, fl-indirizz li ġej: Mission of the Republic of Croatia to the European Communities Sub-Registry Officer Avenue des Arts 50 B-1000 Brussel 2. B'mod eċċezzjonali, il-korrispondenza minn Parti waħda li tkun aċċessibbli biss għal uffiċjali, organi jew servizzi kompetenti speċifiċi ta' dik il-Parti tista', għal raġunijiet operattivi, tiġi indirizzata u tkun aċċessibbli biss għal uffiċjali, organi jew servizzi kompetenti speċifiċi tal-Parti l-oħra magħżula b'mod speċifiku bħala riċevituri, b'kont meħud tal-kompetenzi tagħhom u skond il-prinċipju ta' ħtieġa ta' tagħrif. Sa fejn għandha x'taqsam l-UE, din il-korrispondenza għandha tiġi trasmessa permezz ta' l-Uffiċjal Kap tar-Reġistru tal-Kunsill. Artikolu 10 Il-Ministeru ta' l-Affarijiet Barranin u ta' l-Integrazzjoni Ewropea tar-Repubblika tal-Kroazja, u s-Segretarji-Ġenerali tal-Kunsill u tal-Kummissjoni Ewropea għandhom jissorveljaw l-implementazzjoni ta' dan il-Ftehim. Artikolu 11 Sabiex jiġi implementat dan il-Ftehim: 1) L-Uffiċċju tal-Kunsill Nazzjonali tas-Sigurtà bħala l-awtorità nazzjonali tas-sigurtà tar-Repubblika tal-Kroazja, li jaġixxi f'isem il-Gvern tar-Repubblika tal-Kroazja u taħt l-awtorità tiegħu, għandu jkun responsabbli għall-iżvilupp ta' arranġamenti ta' sigurtà għall-protezzjoni u s-salvagwardja ta' informazzjoni klassifikata provduta lir-Repubblika tal-Kroazja taħt dan il-Ftehim; 2) L-Uffiċċju tas-Sigurtà tas-Segretarjat Ġenerali tal-Kunsill, taħt it-tmexxija u f'isem is-Segretarju-Ġenerali tal-Kunsill, li jaġixxi f'isem il-Kunsill u taħt l-awtorità tiegħu, għandu jkun responsabbli għall-iżvilupp ta' arranġamenti ta' sigurtà għall-protezzjoni u s-salvagwardja ta' informazzjoni klassifikata provduta lill-UE taħt dan il-Ftehim. 3) Id-Direttorat għas-Sigurtà tal-Kummissjoni Ewropea, li jaġixxi f'isem il-Kummissjoni Ewropea u taħt l-awtorità tagħha, għandu jkun responsabbli għall-iżvilupp ta' arranġamenti ta' sigurtà għall-protezzjoni ta' informazzjoni klassifikata provduta jew skambjata taħt dan il-Ftehim fi ħdan il-Kummissjoni Ewropea u fil-bini u artijiet tagħha. Artikolu 12 L-arranġamenti ta' sigurtà li għandhom jiġu stabbiliti skond l-Artikolu 11 bi ftehim bejn it-tlett Uffiċċji konċernati għandhom jistabbilixxu l-istandards ta' protezzjoni reċiproka ta' sigurtà għal informazzjoni klassifikata suġġetta għal dan il-Ftehim. Għall-UE, dawn l-istandards għandhom ikunu suġġetti għall-approvazzjoni mill-Kumitat ta' Sigurtà tal-Kunsill. Artikolu 13 L-awtoritajiet definiti fl-Artikolu 11 għandhom jistabbilixxu proċeduri li jridu jiġu segwiti fil-każ li jiġi ppruvat jew suspettat li l-informazzjoni klassifikata ġiet kompromessa bla ħsara għal dan il-Ftehim. Artikolu 14 Qabel ma tingħata informazzjoni klassifikata suġġetta għal dan il-Ftehim bejn il-Partijiet, l-awtoritajiet tas-sigurtà responsabbli definiti fl-Artikolu 11 għandhom jaqblu li l-Parti riċeventi tkun kapaċi li tipproteġi u tissalvagwarda l-informazzjoni suġġetta għal dan il-Ftehim b'mod konsistenti ma' l-arranġamenti li għandhom jiġu stabbiliti skond l-Artikoli 11 u 12. Artikolu 15 Dan il-Ftehim bl-ebda mod ma għandu jżomm lill-Partijiet milli jikkonkludu xi Ftehim ieħor relatat mal-provvediment jew l-iskambju ta' informazzjoni klassifikata suġġett għal dan il-Ftehim sakemm dan ma jkunx f'konflitt mad-dispożizzjonijiet ta' dan il-Ftehim. Artikolu 16 Id-differenzi kollha bejn il-Partijiet li jinqalgħu mill-interpretazzjoni jew l-applikazzjoni ta' dan il-Ftehim għandhom jiġu trattati permezz ta' negozjati bejniethom. Artikolu 17 1. Dan il-Ftehim għandu jidħol fis-seħħ fl-ewwel jum ta' l-ewwel xahar wara li l-Partijiet jinnotifikaw lil xulxin bil-miktub dwar it-tlestija tal-proċeduri interni meħtieġa għad-dħul fis-seħħ tiegħu. 2. Dan il-Ftehim jista' jiġi rivedut sabiex jiġu kunsidrati emendi possibbli fuq talba ta' kwalunkwe waħda mill-Partijiet. 3. Kwalunkwe emenda għal dan il-Ftehim għandha ssir biss bil-miktub u bi ftehim komuni bejn il-Partijiet. Hija għandha tidħol fis-seħħ meta ssir notifika reċiproka bil-miktub kif previst fil-paragrafu 1. Artikolu 18 Dan il-Ftehim jista' jiġi denunzjat minn kwalunkwe waħda mill-Partijiet b'notifika bil-miktub ta' denunzja mogħtija lill-Parti l-oħra. Tali denunzja għandha ssir effettiva sitt xhur wara li l-Parti l-oħra tkun irċeviet in-notifika, iżda ma għandhiex tolqot l-obbligi li jkunu diġà kuntrattati taħt id-dispożizzjonijiet ta' dan il-Ftehim. B'mod partikolari, kull informazzjoni klassifikata provduta jew skambjata skond dan il-Ftehim għandha tibqa' tiġi protetta skond id-dispożizzjonijiet stabbiliti fih hawnhekk. B'XIEHDA TA' DAN, dawn li ġejjin, debitament awtorizzati rispettivament, iffirmaw dan il-Ftehim. Magħmul fi Brussell, nhar l- 10 ta' April 2006, f'żewġ oriġinali, it-tnejn bil-lingwa Ingliża. Għar-Repubblika tal-Kroazja +++++ TIFF +++++ Għall-Unjoni Ewropea +++++ TIFF +++++ --------------------------------------------------